কিছু কিছু নাম মহান রাব্বুল আলামিনের কাছে খুবই ঘৃণিত। সেগুলো পরিহারের নির্দেশ দিয়েছেন প্রিয়নবী (সা.)। বস্তুত এ নিষেধাজ্ঞা বাজে ও খারাপ অর্থবোধক নামের ক্ষেত্রে ছিলো। হারব (যুদ্ধ), মুররা (তিক্ত), আছরাম (কর্তনকারী) ইত্যাদি বাজে নামের কথা হাদিস শরিফে এসেছে। হজরত আবদুল্লাহ ইবনে ওমর (রা.) থেকে বর্ণিত, রাসুল (সা.) আসিয়া (বিদ্রোহী) নাম পরিবর্তন করে বললেন, ‘তোমার নাম জামিলা (সুন্দরী) রাখো।’ (আদাবুল মুফরাদ: ৮২৭)।